„Amar pelos dois“ (на български: "Любов за двама") е песен на португалския певец Салвадор Собрал. Песента е написана и продуцирана от сестра му Луиса Собрал и издадена за цифрово изтегляне като сингъл на 10 март 2017 г. Премиерата на песента е на 19 февруари 2017 г., когато е изпълнена по време на първия полуфинал на „Festival da Canção 2017“, националната селекция на Португалия за избор на изпълнител/и и песен на Евровизия 2017.